Diari Oficial de la Generalitat Valenciana


Sumari del DOGV 6917, del 05-12-2012 (2012/11853)

RESOLUCIÓ de 22 de novembre de 2012, del conseller de Governació, en la seua qualitat de president de l'Observatori de Dret Civil Valencià, per la qual es modifica la composició del dit Observatori.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6917

Data del DOGV
:   05-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11064


Data del document
:   22-11-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià

RESOLUCIÓ de 22 de novembre de 2012, del conseller de Governació, en la seua qualitat de president de l'Observatori de Dret Civil Valencià, per la qual es modifica la composició del dit Observatori. [2012/11343]  
L'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil Valencià.   
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós òrgans.  
L'article 22.1g del Reglament esmentat, al regular la composició de l'Observatori de Dret Civil Valencià, indica que l'integraran, entre altres vocals nomenats per la persona titular de la Presidència de l'Observatori: «13é. Fins a cinc representants de les distintes conselleries de la Generalitat, a proposta de les persones titulars de cada una d'elles».  
  
El conseller de Governació, en la seua qualitat de president de l'Observatori de Dret Civil Valencià, mitjançant una Resolució de 17 de febrer de 2012, publicada en el DOCV núm. 6726, de 2 de març de 2012, va determinar la composició del dit òrgan col·legiat. I entre els vocals designats es trobava, com a representant de la Conselleria d'Infraestructures, Territori i Medi Ambient, qui era secretària autonòmica de Territori, Medi Ambient i Paisatge, Aránzazu Muñoz Criado.  
  
No obstant això, per mitjà del Decret 135/2012, de 7 de setembre, del Consell, es va produir el cessament de la Sra. Muñoz Criado i, com a conseqüència d'això, a través d'un recent escrit de data 14 de novembre de 2012, la consellera d'Infraestructures, Territori i Medi Ambient ha comunicat a la Presidència de l'Observatori de Dret Civil Valencià la designació del Sr. Gaspar Peral Ribelles, subsecretari del departament esmentat, com a nou representant en el mencionat òrgan col·legiat.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'este decret.  
En exercici d'eixa facultat i en virtut del que disposa l'article 12.1 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, en relació amb l'article 4 del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
  
  
Primer  
Disposar el cessament d'Aránzazu Muñoz Criado com a vocal de l'Observatori de Dret Civil Valencià, i agrair-li la col·laboració prestada.  
  
Segon  
Nomenar Gaspar Peral Ribelles nou vocal de l'Observatori de Dret Civil Valencià, en representació de la Conselleria d'Infraestructures, Territori i Medi Ambient.  
  
Tercer  
La present resolució es publicarà en el Diari Oficial de la Comunitat Valenciana i produirà efectes des de l'endemà de la seua publicació.  
  
  
València, 22 de novembre de 2012.- El conseller de Governació: Serafín Castellano Gómez.